अमिताभ की प्रारंभिक शिक्षा इलाहाबाद में हुई। बाद में उन्होनें नैनीताल के कॉलेज में दाखिला लेकर थिएटर में अपने अभिनय की शुरुआत किया। अमिताभ ने किरोड़ी मल कॉलेज से अपना ग्रेजुएशन पूरा किया। साठ के दशक में ग्रेजुएशन करने के बाद भी उन्हें कहीं काम नही मिला। बेरोजगारी दौर में बच्चन ने इंडिया रेडियो में इंटरव्यू दिया, जहां उन्हें यह कह कर निकाल दिया गया कि आपकी आवाज बहुत ही ज्यादा मोटी और भद्दी है। फिर वह कलकत्ता पहुंचे। वहां लगभग 5 साल तक रहे व प्राइवेट जॉब करके अपना गुजर-बसर करते रहे। प्राइवेट जॉब करते हुए भी उनका लगाव फिल्मों की तरफ ही रहा। इसलिए 1968 में वह मुंबई आ गए। जहाँ उन्हें पहली फिल्म में एंट्री वॉइस नॉरेटर के रूप में हुई। वह फिल्म थी भुवन शोम। काफी संघर्ष करने के बाद 1969 में उनकी पहली फिल्म सात हिंदुस्तानी पर्दे पर आई। यह फिल्म बॉक्स ऑफिस पर फ्लॉप रही। लेकिन अमिताभ के अभिनय को सभी ने सराहा। फिल्म के लिये अमिताभ बच्‍चन को न्यूकमर बेस्ट एक्टर का पहला राष्ट्रीय पुरस्कार मिला। सन् 1971 में आनंद फिल्म मिली इसमें राजेश खन्ना के साथ उन्होंने सर्पोटिंग अभिनेता का किरदार निभाया था। जिसके लिए उन्हें फिल्मफेयर अवार्ड फॉर बेस्ट सपोर्टिंग एक्टर से भी नवाजा गया। लेकिन फिल्मों में उनका संघर्ष जारी रहा। एक के बाद एक कई असफल फिल्मों सें वह भी निराश हो गए। उन्हें कई लोगों ने कहा कि अपने घर वापस चले जाएं लेकिन वह हार नहीं माने। 1973 में आई फिल्म जंजीर ने अमिताभ बच्चन को रातों-रात स्टार बना दिया। इसके बाद अमिताभ बच्चन ने कई सफल फिल्मों में अभिनय किया इनमें अमर अकबर एंथनी, दीवार, रोटी कपड़ा और मकान, शोले जैसी कई सफल फिल्म रही। परंतु 26 जुलाई 1982 को कुली फिल्म की एक एक्शन सीन के दौरान अमिताभ बच्चन को लगे चोट ने अमिताभ बच्चन को एक बार फिर हताश कर दिया। जिसके बाद वह फिल्मों से दूर होते चले गए। पूर्व प्रधानमंत्री राजीव गांधी से दोस्ती होने के कारण उन्होनें राजनीति में अपने कदम बढ़ाने शुरू किए परंतु वे राजनीति में सफल नही हो सकें उनपर कई आरोप लगे जिसके बाद उन्होनें राजनीतिक को त्याग दिया। 1988 में शहंशाह से उन्होंने बॉलीवुड में वापसी की लेकिन फिल्म फ्लॉप रही। सन 1995 में अमिताभ बच्चन ने एक कंपनी ABCL भी खोली जो उनकी बर्बादी का सबसे बड़ा कारण रही।